Sinjale kundërthënëse rreth mbështetjes amerikane për luftën në Afganistan
Kongresi voton kundër tërheqjes së trupave, por publiku nuk mbështet luftën
Dhoma e Përfaqësuesve votoi me 321 vota pro dhe 93 kundër për tërheqjen e trupave amerikane deri në fund të këtij viti. Mirëpo një anketë e gazetës dhe kanalit televiziv tregoi se 64 për qind e të intervistuarve nuk beson se lufta është e duhur. Ky është një ndryshim i madh nga fundi i vitit 2009, kur në të njëjtin sondazh shumica mbështeste luftën. Ulja e mbështetjes së publikut ishte pikë kryesore e diskutimit këtë muaj në dy seanca dëgjimore në Kongres për luftën në Afganistan, ku dëshmoi edhe komandanti i forcave ndërkombëtare në Afganistan, gjenerali amerikan Dejvid Petreas, i cili dha hollësi rreth përparimit të forcave të NATO-s kundër talebanëve. Kongresisti Ualtër Xhouns, republikan nga Karolina e Veriut, ka kritikuar për një kohë të gjatë përpjekjet e luftës afgane. Zoti Xhouns shqetësohet se qeveria afgane mund t’u kërkojë trupave amerikane të qëndrojnë edhe pas vitit 2014, data e caktuar për fundin e operacioneve luftarake të SHBA-së dhe NATO-s në Afganistan. Gjenerali Petreas i tha përfaqësuesit Xhouns se e kupton që lufta është zvarritur për dhjetë vjet, por se trupat amerikane duhet ta kryejnë punën për t’i mohuar al-Kaidës mundësinë që të përdorë Afganistanin si një strehë të sigurt për të organizuar sulme kundër Shteteve e Bashkuara. Mbështetja e publikut amerikan për luftën ka qenë në rënie për disa kohë, thotë eksperti politik Xhek Pitni. Mbështetësit e luftës në Kongres janë në dijeni për anketën e kohëve të fundit, por thonë se nuk janë të alarmuar. Senatori Xhozef Liberman është demokrat i pavarur nga Kenetikat. Ai thotë se është koha për të rindërtuar mbështetjen e publikut për Afganistanin. Konflikti në Afganistan hyn në një fazë vendimtare këtë vit ndërsa Shtetet e Bashkuara përgatiten për të filluar tërheqjen e disa trupave më vonë sivjet, në varësi të kushteve të sigurisë në terren. Leri Sabato drejton Qendrën për Politikë në Universitetin e Virxhinias. Sondazhet tregojnë se demokratët kanë prirjen të mbshtesin më pak përpjekjet e luftës se sa republikanët. Por kjo mund të ndryshojë. Guvernatori Hejlli Barbur i Misisipit, i cili po shqyrton mundësinë të kandidojë për president më 2012, po diskuton tani rreth përpjekjeve të luftës dhe ekspertët thonë se Afganistani mund të jetë çështje për diskutim në garën për zgjedhjen e kandidatit presidencial të Partisë Republikane vitin e ardhshëm.